ગુજરાતીમાં વાર્તાના નાયકનું નામ ‘મૌલિક’ રાખીને પણ વાર્તા મૌલિક હોવાનો દાવો કરી શકાય, પણ અંગ્રેજીવાળા છૂટછાટ લઈને પણ નાયકનું નામ ‘ઓરિજિનલ’ રાખી શકતા નથી. અંગ્રેજીની સરખામણીએ ગુજરાતી ચડિયાતી હોવાનું આ જ સ્તો કારણ છે. આમાં એક દલીલ તો એવી પણ થાય છે કે અંગ્રેજીવાળા ઓરિજિનલ નહીં લખે તો બીજી ભાષાવાળા કેમ કરીને પેટનો ખાડો પૂરશે? નવાસવા લેખકોને વિષયની શોધ વધારે પજવે છે. કારણ કે તેમના લખવા માટેના વિષયો ભવિષ્યમાં આકાર લેવાના હોય છે.